उजाड अवस्थामा रहेको अस्पताललाई सुधार गरेपछि उनले छाला तथा यौन रोग विभागको जिम्मेवारी सम्हालेकी छन् । अस्पतालमा गाइनोकोलोजी विभागसमेत सञ्चालन भएको छ । जसबाट विशेषज्ञ सेवा नहुँदा सुत्केरी गराउन भरतपुर नै जानुपर्ने बाध्यता हटेको छ । यस्तै, दाँत रोग सेवा पनि उनकै सक्रियतामा सुरु भएको छ । अस्पतालमा कार्यरत १४ जना डाक्टर र कर्मचारीलाई उनकै संस्थाले तलब तथा सेवासुविधासमेत उपलब्ध गराउँदै आएको छ ।
